
Borsod-Abaúj-Zemplén megye iparbiztonsági szempontú veszélyeztetettségének elemzése, lehetséges súlyos balesetek hatásainak vizsgálata

A pályamunkám fő tárgyát Borsod-Abaúj-Zemplén megye képezi, amely során azt fogom vizsgálni, hogy országunk ezen megyéje milyen mértékben van veszélyeztetve az iparbiztonsági típusú tevékenységektől. A választás azért erre a megyére került, mert számtalan üzem található a megye határain belül és a veszélyes anyagok szállítása is számos problémát vethet fel az utakon, mivel a határ közelsége miatt rengetek ilyen jármű közlekedik a megyében. Célom a dolgozat elkészítése során, hogy megvizsgáljam Borsod-Abaúj-Zemplén megyében mely iparbiztonsági tevékenységek valósulnak meg, valamint ezek milyen mértékben fenyegetik a területet, a lakosságot. Feltárom a munkám során, hogy milyen mértékben veszélyeztetheti a lakosságot egy esetleges baleset.
Az első fejezet során bemutatom, milyen iparbiztonsági tevékenység valósul meg a megyében, mi veszélyezteti a terület és a lakosság élet és vagyonbiztonságát.
A második fejezetben megvizsgálom a veszélyeztetett területeket, melyek ezek, továbbá milyen lehetséges balesetek alakulhatnak ki ezeken a területeken, valamint milyen hatással és következménnyel járnak.
A harmadik rész során tanulmányozom, hogy milyen kockázatcsökkentésre irányuló eljárásokat lehet használni ahhoz, hogy minél alacsonyabb legyen a területen a baleset kockázata, valamint feltárom az esetleges hibákat, hiányosságokat.
A tanulmány több fejezete alkot majd egy komplex rendszert, amely segítségével teljes képet kapunk Borsod-Abaúj-Zemplén megye veszélyeztetett területeiről, a kockázatok csökkentéséről.
A dolgozat mellékletei kiegészítésként szolgálnak a területek, övezetek körülhatárolására, valamint a balesetek hatásainak bemutatására, szemléltetésére térképen. 



